《自天长县至宝应途次小路甚艰偶作》
明代·王缜

天长过宝应，野宿两昼馀。世味尝来饱，湖光入望虚。

穷途悲阮籍，多病哭相如。报国成何事，霜侵两鬓疏。

作者简介：广东东莞人，字文哲。弘治六年进士。授兵科给事中，强直敢言。正德初为云南左参政，忤刘瑾，借故罚米五百石，售家产以偿。累迁右副都御史，巡抚苏松诸府，督兵歼刘七于狼山。世宗即位，升南京户部尚书。卒官。